Document ID: /roh_data/filtered/fineweb-2-filterrobots_roh.jsonl.gz/23433

bialas vacanzas
Nus giavischein a tuttas e tuts bialas vacanzas d'atun! Nus sevesein puspei gliendisdis, ils 22 d'october.
Nus giavischein a tuttas e tuts bialas vacanzas d'atun! Nus sevesein puspei gliendisdis, ils 22 d'october.
Nus essan uss ella 5avla jamna digl onn da scola. Naturalmein dat ei adina potenzial da semigliurar. Spitgei buc da deponer vies meini el saver che buca mintga giavisch sa vegnir risguardaus. Il pli bugen via mail als scolastAs dallas classas ni al meinascola.
Scola crod’ora:
Di naziunal da futur
Excursiun scalem ault
Dis da viseta en scola
Sin via a scola dat ei differents prighels. Adina puspei vesin nus sin via acziuns prigulusas e vulein perquei far attents Vus che la via a scola stat ella responsabladad da Vus sco geniturs.
Per affons che fan il viadi cul bus da scola ei la responsabladad tier la scola (dil mument ch’ils affons entran el bus entochen ch’els sortan).
Igl ei impurtont ch’ils affons emprendien da veser ed untgir ils prighels sin via aschi bein sco pusseivel. Perquei supplichein nus Vus da tematisar il viadi a scola cun vies affon ed intimar el d’observar las suandontas recumandaziuns:
Bien engraziament per Vies sustegn ed amicabels salids
Gian-Reto Nufer, meinascola
Naven da gliendisdis che vegn, ils 17 da settember, vegnan la 1. e 2. classa instruidas dalla scolasta Doris Friberg. Per quei motiv sedattan entginas midadas els uraris dallas classas pertuccadas. Medemamein dat ei per la 4. classa ina pintga midada. Ils novs uraris ein aschuntai cheu sut:
Alla Carla giavischein nus da cor tut bien per la naschientscha da siu affon e sperein da beingleiti puspei seveser cun ella.
j+s Kids
j+s Gimnastica
Nus fatgein gimnastica dadens e dadora sco per exempel:
informaziuns:
Sin fundament dalla munconza d'annunzias porscha la Scola Sedrun neginas structuras dil di pigl onn da scola 2018/19.
Mardis sera, ils 18 da settember, han il Pumpiers Sursassiala retschiert in alarm d'in barschament en casa da scola a Sedrun - naturalmein mo in alarm d'emprova. Duront quella sera ei vegniu exercitau in seracass en nossas localitads. In pèr paucas impressiuns da quei exercezi anfleis Vus cheu sut. Cun quella caschun seigi engraziau allas scolaras ed als scolars dalla Scola Sedrun ch'ein segidai sco "pazients".
fotografias da Gian-Reto Nufer
Il mardis, ils 18 da settember, ein la 5. e 6. classa serendi ensemen cullas scolaras ed ils scolars da Mustér a Tusaun per prender part al project "fiug & aua". Leutier han ils affons saviu emprender ina massa davart ils dus elements, ils quals nus savein duvrar sco amitgs - che san denton era daventar nos inimitgs. In pèr paucas impressiuns da quei fetg interessant ed intensiv di veseis Vus cheu sut.
Ils 10 da settember ei la 3. classa stada sin viadi d'atun. Lur viadi ha menau els tras las suandontas staziuns: Mulinatsch - Liets - Val Milà - Uaul Flurin - Mises - Valtgeva. Entginas impressiuns dil viadi anfleis Vus cheu sut.
fotografias dad Ursula Cadalbert
Venderdis, ils 14 da settember, han la 5. e 6. classa primara fatg ina viseta als Pumpiers Sursassiala el local a Cuoz. Duront il suentermiezdi han las scolaras ed ils scolars astgau emprender d'enconuscher ils pumpiers indigens cun lur pensum, lur territori ed equipament. Naturalmein ha il sprizzar culs uders ed ina tura cugl autoscala buc astgau muncar el program ;-)
Entginas impressiuns da quei suentermiezdi anfleis Vus cheu sut.